google/wiki40b huggingface dataset:
Lamanšo elektros jungtis

Istorija

Pirmoji 65 km elektros jungtis Lamanšo sąsiauryje tarp Prancūzijos ir Jungtinės Karalystės nutiesta 1961 m., kurios galia siekė vos 160 MW. Kabelį dažnai pažeisdavo žvejybiniai tinklai todėl 1984 m. jungtis išmontuota.
1985 m. pradėti Lamanšo antrosios elektros jungties statybų darbai. Aštuoni tiesioginės galios sujungti kabeliai atidarymo metu tapo galingiausia povandenine tarpvalstybine elektros jungtimi pasaulyje.
2016 m. praplaukiančio laivo inkaras nuplėšė keturis iš aštuonių kabelių taip sumažindamas jungties galingumą pusiau.
Alnai

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 115 gyventojų, iš kurių 85 lenkai ir 30 lietuvių. Lenkijos Kongreso karalystės laikais kaimas buvo Alnų valsčiaus centras. Iki 1976 m. liepos 1 d. Alnai priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.
Trakiškiai (Varėna)

Istorija

XX a. kaimas priklausė Perlojos respublikai.

Aplinkinės gyvenvietės

Paūliai – 3 km
Mardasavas –  4 km
Žiūrai – 0,5 km
Maniuliškių piliakalnis

Piliakalnis

Maniuliškių piliakalnis įrengtas aukštumos kyšulyje. Šlaitai statūs, iki 14 m aukščio. Aikštelė trapecinė, 50 x 29 m. Jos vakariniame krašte supiltas 2 m aukščio, 20 m pločio, 5 m aukščio pylimas. Aplink Maniuliškių piliakalnį yra papėdės gyvenvietė, ji užima 3 ha plotą.
Pasakojama, kad piliakalnį 1655 m. supylė švedų kariai.

Aplinkinės gyvenvietės

Kalnočių piliakalnis – 9 kmDirdų piliakalnis – 5 kmLašių piliakalnis – 14 kmMielėnų piliakalnis – 8 kmApšių piliakalnis – 22 kmIvoniškių piliakalnis – 3,5 kmSviliškių piliakalnis – 3 kmAntaniškių piliakalnis – 10 km
Prudnikas

Istorija

1255–1259 m., dabartinio miesto teritorijoje buvo įkurti keli kaimai bei upės pakrantėje pastatyta gotikinė Wogendrossel pilis. 1279 m., Prudnikui buvo suteiktos miesto teisės.
Žmogus-drugys

Žmogus-drugys yra kriptidas, keliskart pastebėtas tarp 1966 metų Lapkričio 15 d. ir 1967 metų Gruodžio, netoli nuo Point Pleasant miesto, Vakarų Virdžinijoje.
Iškelta daug teorijų, norint paaiškinti, šį fenomeną, nuo nesusipratimo arba sutapimo iki paranormalių reiškinių ar net įvairių sąmokslo arba šnipinėjimo teorijų.

Išvaizda

Šį kriptidą mačiusieji, jį apibūdina kaip apytikriai 2 metrų ūgio arba aukštesnį, su didelėmis raudonomis akimis, dideliais drugio tipo sparnais, savo sudėjimu panašų į žmogų padarą. Taip pat nuordoma, šį kriptidą turėjus neįprastą klyksmą.
Kai kurie liudininkai jį apibūdina kaip padarą be galvos, su akimis įstatytomis į krūtinę.

Istorija

1966 metų lapkričio 15 d. dvi jaunos poros iš Point Pleasant: Rodžeris ir Linda Skarberiai (Roger and Linda Scarberry) bei Styvas ir Marija Maletai (Steve and Mary Mallette) kartu su savo pusbroliu Loniu Butonu (Lonnie Button) vėlai naktį keliavo Skarberių mašina pro apleistą Antrojo Pasaulinio karo Trinitrotoluolo gamyklą, esančią apie 7 mylios (~11,25 km), nuo Point Pleasant miesto. Netrukus jie pastebėjo dvi raudonas švieseles netoli gamyklos vartų. Sustabdžius mašiną, pasak jų pačių, jie pastebėjo, kad tai buvo didelio gyvūno akys. Išsigandę, jie nuvažiavo tolyn, viršydami 100 mylių per valandą (~161 km/h) greitį. Pasak jų, padaras bandė automobilį vytis.
Ant žmogaus-drugio statulos yra lenta, ant kurios yra surašyta tą naktį nutikusi istorija: "Šaltą rudens naktį, 1966 metų lapkritį, dvi jaunos poros važiavo į TNT teritoriją, į šiaurę nuo Point Pleasant, Vakarų Virdžinijoje, kai suprato, kad jie ten buvo ne vieni. Tai, ką jie pamatė tą naktį, tapo viena didžiausių visų laikų paslapčių ir šitaip gimė žmogaus drugio legenda. Tai virto fenomenu, žinomu visame pasaulyje milijonų žmonių, klausinėjančių: "Kas iš tiesų nutiko? Ką tie vaikai matė? Ar daugiau ks nors tai matė? „. Tai vis dar žadina žmonių vaizduotę – Point Pleasant, Vakarų Virdžinijos ŽMOGUS-DRUGYS“.
Nuo to karto vis atsirasdavo liudininkų mačiusių šį padarą prie tos pačios TNT gamyklos. Kai kurie liudinikai jį matė tik iš tolo, kiti teigia, matę jį iš labai arti. Žmogus-drugys nustojo rodytis po 1967 grudžio 15 d. katastrofos, kai nugriuvo sidabrinis tiltas, jungęs abu Ohajo upės krantus. Katastrofos metu žuvo 64 žmonės.
Yra teorija, kad žmogus-drugys, pasirodo prieš įvykstant didelėms nelaimėms, norėdamas perspėti žmones.
Nijolė Ilginienė

Biografija

1983 m. baigė Klaipėdos tarybinį ūkį technikumą, veterinarijos felčerė, 1992 m. baigė Lietuvos veterinarijos akademiją, veterinarijos gydytoja.
Klaipėdos rajono savivaldybės Dovilų seniūnijos seniūnė. Lietuvos savivaldybių seniūnų asociacijos narė.
Lietuvos krikščionių demokratų partijos, 2000 m. Tėvynės sąjungos Klaipėdos rajono skyriaus narė. 2003 m., 2007 m. ir 2011 m. (atsisakė mandato) Klaipėdos rajono savivaldybės tarybos narė. 
Sutuoktinis Arūnas, duktė Vita.
Nesahualkojotlis

Istorija

Gyvenvietė dabartinėje vietoje atsirado apie 1900 m., nusausinus greta esantį Teskoko (Texcoco) ežerą. Čionai ėmė migruoti Meksiko gyventojai, turintys mažas pajamas – ypač didelė tokių žmonių banga plūstelėjo po 1946 m. Žemė čia buvo pigi, tačiau infrastruktūra ir viešosios paslaugos buvo menkai išvystytos. 1963 ši gyvenvietė gavo savivaldos statusą. 1960–1970 m. miestas ėmė nepaprastai sparčiai augti, ir šiandien čia jau stinga vietos gyvenamiesiems namams, komunikacijoms ir net pagrindinėms paslaugoms teikti. Nepaprastą gyventojų skaičiaus augimą sąlygojo tai, jog Meksike būstų kainos itin aukštos, ir daugelis nepasiturinčių sostinės gyventojų migravo į Nesahualkojotlį.

Sportas

Mieste 1986 m. vyko XIII pasaulio futbolo čempionatas.
Jūrmylė

Jūrmylė, jūrinė mylia – ne SI sistemos ilgio matavimo vienetas. Pagal tarptautinį standartinį apibrėžimą, priimtą 1929 m., 1 jūrmylė lygi 1852 metrams. Naudojama laivyboje ir aviacijoje, bei tarptautiniuose įstatymuose ar susitarimuose dėl teritorinių vandenų ribų. Išvesta iš geografinės mylios.
Tarptautinis svorių ir matų biuras nurodo, jog kol kas nėra bendro tarptautinio jūrmylės simbolio. Dažniausiai pasitaikančių žymėjimų M, NM, nm nereikėtų maišyti su kitais taip pat žymimais ilgio matais (nm žymimas nanometras (milijardoji metro dalis), Nm – niutonmetras).
Jūrmylė itin svarbi navigacijoje, kadangi atitinka platumos minutę (naudojama žymėti atstumams jūrlapiuose).
Panaudojant jūrmylę apibrėžiamas laivyboje ir aviacijoje naudojamas greičio matavimo vienetas mazgas.
FK Viči Kaunas

Istorija

Nuo 2005 m. „Viči“ žaidė SFL lygoje, nuo 2006 m. III lygoje, vėliau A lygos salės futbolo čempionate.
Igoris Chalupiecas

Išsilavinimas

Igoris Chalupecas baigė Pagrindinės prekybos mokyklos (anksčiau Planavimo ir statistikos pagrindinė mokykla) Tarptautinės prekybos fakultetą, įgijo ekonomikos magistro laipsnį. Vėliau baigė Varšuvos universiteto Teisės ir valdymo fakultetą, įgijo teisės ir valdymo magistro laipsnį.
1990 m. studijavo administravimą Milane (Italijos Tarptautinės prekybos institutas, ICE). 1991 m. baigė bankų valdymo personalo mokymus Kellogg Business School Čikagoje.
1991 m. licencijuotas vertybinių popierių makleris (lic. nr. 45)
1993 m. mokymai išankstinių sandorių ir opcionų srityje, Refco & Inc., Čikaga
1996 m. mokymai bankų finansų reformos ir privatizavimo srityje, International Law Institute, Vašingtonas.

Profesinė veikla

1989–1990 m. Polexpert Sp. z o. o., konsultacinė įmonė, konsultantas.
Nuo 1990 Proexim Sp. z o. o., ekonominių ir ūkinių konsultacijų biuras, konsultantas.
1991–1995 m. Bank Pekao S. A., centrinio maklerių biuro direktorius.
1995–2000 m. Bank Pekao S. A., banko valdybos narys.
2000–2003 m. Bank Polska Kasa Opieki S. A. (Bank Pekao S. A.), banko valdybos pirmininko pavaduotojas.
2003–2004 m. valstybės sekretoriaus pavaduotojas, finansinės informacijos generalinis inspektorius, Finansų ministerija.

Kita veikla

Nuo 1998 m. Priežiūros reguliavimo komiteto prie Lenkijos bankų asociacijos narys; 1993–1995 m. Maklerių įmonių savivaldos narys (1993–1994 m.) ir pirmininkas (1994–1995 m.).
Domisi grožine literatūra, kinu, politika, tenisu, bridžu. Laisvai kalba angliškai, gerai moka vokiečių ir rusų kalbas.
Bulgarijos futbolo lygos taurė

Bulgarijos futbolo lygos taurė – antrinės svarbos taurės turnyras Bulgarijoje.

Istorija

Futbolo lygos taurė įsteigta 1994 m. kaip antrinis taurės turnyras šalyje. Iki to laiko Bulgarijoje jau buvo rengti antrinės taurės turnyrai įvairiais pavadinimais nuo 1980 m. Iki 1982 m. antriniu turnyru buvo Bulgarijos futbolo taurė, o po to iki TSRS žlugimo antrinis turnyras buvo Raudonosios Armijos taurė. 1990 m. įsteigta Futbolo sąjungos taurė, tačiau po metų jos atsisakyta. 1994 m. įsteigta Lygos taurė, dėl kurios varžydavosi dviejų aukščiausių divizionų komandos.
Prienų Šiukštų koplyčia

Istorija

Koplyčios istorija siejama su kilminga Šiukštų gimine. Šiukštos – Žemaitijos bajorai, turėję „Pobóg“ herbą. Jie buvo daugelio Žemaitijos dvarų įkūrėjai ir savininkai: įkūrė Babtyno-Žemaitkiemio dvarą, valdė Aristavos, Apytalaukio, Kėdainių, Melagėnų ir kitus dvarus. XVIII a. jie valdė Šaltupio dvarą.
Šiukštų giminė buvo nuolatiniai Kauno žemės teismo teisėjai. Giminės didikai visoje Lietuvoje yra fundavę 15 bažnyčių, tarp jų ir Prienų Kristaus Apsireiškimo bažnyčią (1750 m.). Iš giminės yra kilę žinomų dvasininkų. Šiukštos buvo aktyvūs 1831 ir 1863 m. sukilimų dalyviai.
Šiukštų giminės bene didžiausia kapavietė yra Prienų senosiose kapinėse. Ją lanko giminės atstovai iš Lenkijos. Ištyrinėjus visų ten palaidotų Šiukštų nuopelnus, Šiukštų giminės kapavietė bus traukiama į kultūros paveldo registrą.

Architektūra

Šiukštų koplyčia kartu su dar keturiomis mažesnėmis, procesijoms skirtomis koplytėlėmis sudaro darnų šventoriaus ansamblį. Šventorių juosiančios tvoros skirtingose pusėse įrengtos keturios stačiakampio plano, kompaktinio tūrio koplytėlės su trikampiais frontonais.
Šiukštų koplyčia sumūryta iš plytų, nutinkuota. Priekiniu fasadu orientuota į bažnyčios pusę, galiniu – nukreipta į šventoriaus tvoroje įrengtus pagalbinius vartelius. Statinys turi klasicizmo stiliaus bruožų, yra stačiakampio plano, su trisiene apside. Statinio dvišlaitis stogas (virš apsidės - trišlaitis) uždengtas skardos danga. Ant kraigo įtaisytas bokštelis su ornamentuotu geležiniu kryžiumi.
Vidinė patalpa vienanavė, nedaloma pertvarinių sienų. Šoninių fasadų langų angos su segmentinėmis sąramomis, dvivėrių durų anga su pusapskrite sąrama. Pietryčių (priekiniame) fasade yra stačiakampė niša su įmūryta akmens lenta, aukščiau, frontone – stačiakampė niša su ovalia anga, kurią dengia geležinis ornamentas. Šiaurės rytų (galiniame) fasade įrengta apvali niša. Priekinio fasado kampus puošia tinkuoto plytų mūro piliastrai su bazėmis ir kapiteliais. Pastogę juosia tinkuoto plytų mūro profiliuotas karnizas.
Pastato pamatas su tinkuotu plytų mūro cokoliu. Koplyčioje, po grindimis, įrengtas laidojimo rūsys. Įėjimas į jį iš vidaus, užkaltas.
Virš įėjimo durų įmūryta akmeninė memorialinė lenta byloja, jog čia palaidota Brigita Šiukštienė, mirusi 1804 m., bei keturi vaikai. Lentos įrašas: „TU GROB / BRYGYDY Z MOLOCHOWCOW SZUKSCIN / STAROSCINEY LELUSZANSKIEY / KTURA UMARŁA DNIA 26 AUGUSTA 1804 Ro / TU GROBY IEY DZIECI / BERNARDA Y LUDVIKA SYNOW FRANCISZKI Y LUDOWIKI CUREK.
Tylioji kalva

Siužetas

Rouz (akt. Radha Mitchell) gyvena tarsi košmare – jos vienintelė dukrelė Šeron (akt. Jodelle Ferland) sunkiai serga. Medikai jai negali pasiūlyti jokių viltį teikiančių gydymo būdų. Nusivylusi motina griebiasi bet ko, kas gali pagelbėti jos kūdikiui. Paskutinė Rouz viltis – netradiciniai gydymo būdai. Ji nusprendžia nuvežti dukrelę į jos gimtąjį miestą – Tyliąją Kalvą (Silent Hill). Tačiau Rouz vyras (akt. Sean Bean) mano, jog tai tiesiog paistalai ir Šeron tai nepadės. Tačiau vilties netekusios motinos niekas nesustabdys – nei vyro protestai, nei sveiko proto balsas. Rouz su dukrele atvyksta į miestelį, o atvykusios patiria avariją ir kažkaip patenka į alternatyvią – keistą, ištuštėjusią ir šiurpą keliančią – jo versiją, iš kurios nebegali ištrūkti. Miestelis, skendintis pelenuose ir tirštame rūke, bauginančiai šnara keistų gyvių žingsniais, o tamsa, nusileidžianti vakarais, atrodo atgyja ir transformuoja viską, prie ko prisiliečia. Patyrusi automobilio avariją Rouz pabunda ir pastebi, kad jos dukra dingusi. Motina ima blaškytis po miestelį, vildamasi, jog ten, rūke, klaidžioja jos mažoji Šeron. Rouz ne vienintelė Tyliojoje Kalvoje. Moteris sutinka keletą nelaimėlių – Tyliosios kalvos miestelio religinės sektos narių. Jie, patekę į rūko ir tamsos spąstus, negali palikti miestelio ir priversti kovoti su tamsos būtybėmis, atsėlinančiomis iš rūko ir tamsos.
Pasigedęs Rouz ir Šeron, Rouz vyras praneša policijai. Ieškoti dingusiųjų motinos ir dukters pasiunčiamas detektyvas Tomas Gučis (akt. Kim Coated). Jiedu nuvyksta į Tyliąją Kalvą – visiškai tuščią miestą, kurį gyventojai paliko prieš 30 metų kilus gaisrui ir kurio teritorija šiuo metu negyvenama dėl po jo žeme degančios anglies, bet nieko neranda.
Miestelyje su Rouz taip pat įkalinta policininkė Sibilė Benet (akt. Laurie Holden). Ji pasirodo tada, kai Rouz labiausiai reikalinga pagalba, tačiau moteris greitai suvokia, jog vien detektyvės pagalbos jai nepakaks. Jos abi galiausiai supranta, kad norint surasti Šeron rūke ir tamsoje slypintys monstrai bus mažiau pavojingi nei Tyliosios Kalvos sektos nariai. Rouz vėliau supranta, kad pabaisos iš tiesų yra Alesos – prieš 30 metų sektos narių sudegintos, bet išgyvenusios – mergaitės keršto įrankis, o sektos nariai, aklai tikėdami fanatiškos vadovės Kristabelos pasakojimais, pastaruosius dešimtmečius gyveno manydami, kad atėjo pasaulio pabaiga ir kad jie vieninteliai likę gyventojai žemėje.
Juodkiškiai (Kėdainiai)

Istorija

XIX a. pab. buvo Vendžiagolskiams priklausęs Juodkiškių palivarkas ir vandens malūnas (statytas 1859 m.). Iki XX a. vid. buvo Juodkiškių (Jodkiškių) dvaras ir viensėdis.
Iki 1954 m. buvo Juodkiškių apylinkės centras. Apie 1970 m. didžioji kaimo dalis (Juodkiškių gatvė) prijungta prie Kėdainių miesto. Tarybiniais metais buvo žemės ūkio technikos kiemas (dabar griuvėsiai).
1985 m. Bylio Tarpzoninis turnyras

1985 m. Bilio tarpzoninis šachmatų turnyras – tai pasaulio čempionato ciklo (1985–1987) atrankinės šachmatų varžybos. Vienas iš (tryliktojo ciklo) tarpzoninių vyrų turnyrų vyko 1985 birželio 30 – liepos 26 d. Bylyje.

Turnyras

18 žaidėjų iš 16 šalių kovojo dėl 4-ių kelialapių į 1985 Kandidatų turyrą.

Dalyviai

Turnyre dalyvavo 18 žaidėjų.
Iš 1983/84 m. Kandidatų mačų:  E. Torė.
Už aukštus reitingus (1985 m. sausio 1 d.) pakviesti:  Djula Saksas,  Rafaelis Vaganianas,   Levas Polugajevskis,  Ljubomiras Ljubojevičius,  Ulfas Andersonas. 
Iš zoninių turnyrų pakviesti 11 žaidėjų:  Andrejus Sokolovas,  Naidželas Šortas,  Džonas van der Vilis,  Amadoras Rodrigesas,  Vlastimilas Jansa,  Migelis Kinterosas,  Margeiras Petursonas,  Levas Gutmanas,  Li Czunianis,  Angel Martin-Gonzalez,  Jaseras Seiravanas.

Rezultatai

Turnyrą laimėjo R. Vaganianas – 12½ taško, Antras liko J. Seiravanas, trečias – A. Sokolovas. 4 – 6 vietas pasidalijo N. Šortas, Dž. Van der Vilis ir E. Torė – po 10 taškų. Dėl ketvirtosios vietos suteikiančios teisę žaisti Kandidatų turnyre, buvo surengtas mač-turnyras. Jame N. Šortas ir Dž. van der Vilis pasidalijo 1-2 vieta surinkę po 3½ taško. 3-ią užėmė E. Torė – 2 taškai. Dėl geresnių papildomų rodiklių tarpz. turnyre į Kandidatų turnyrą pateko N. Šortas.
Keturi geriausiai pasirodę dalyviai R. Vaganianas, J. Seiravanas, A. Sokolovas, N. Šortas iškovojo teisę žaisti 1985 m. Kandidatų turnyre.
Jovikas

Sportas

Jovike vyko kai kurios 1994 m. žiemos olimpiados ledo ritulio rungtynės.
Mieste žaidžia SK Gjøvik-Lyn futbolo klubas.
Piestelė

Piestelė – magnolijūnų augalų žiedo dalis. Jos apatinė paplatėjusi dalis, gaubianti sėklų užuomazgas, vadinama mezgine, viršutinė dalis skirstoma į liemenėlį ir purką. Purka išskiria lipnų skystį, dėl to ant jos patekusios žiedadulkės prilimpa ir sudygsta. Sudygusi žiedadulkė išleidžia dulkiadaigį, kuris skverbiasi liemenėlio tarpuląsčiais į mezginę.
Kazliškiai

Istorija

Anksčiau kaimas buvo žinomas kaip Kazliškės. Didžioji dalis Kazliškių prie miesto prijungti XX a. pabaigoje su kitomis miesto teritorijomis. Vakarinė kaimo dalis liko neprijunga prie miesto ir yra rajone.
Karlis Eglė

Biografija

1922–1931 m. su broliu Rudolfu – laikraščio „Latvju Grāmata“ įkūrėjas ir redaktorius. 1925–1952 m. J. Mišinio bibliotekos direktorius. 1947–1949 m. Latvijos universiteto Bibliotekininkystės katedros įkūrėjas ir vedėjas.
Sudarė J. Rainio, V. Lacio, J. Endzelyno ir kitų bibliografijas. Parašė atsiminimų.
Tripolio grafystė

Istorija

Tripolio grafystę kryžininkai įkūrė I-ojo kryžiaus žygio metu, netrukus tapo Jeruzalės karalystės vasale. Pirmoji sostinė buvo Tortosa (Tartusas). 1102–1109 m. Raimundo IV Tulūziečio (jam žuvus 1105 m. – kitų kryžininkų) vadovaujama kariuomenė laikė apgulusi seldžiukų valdytą Tripolį, kol galiausiai sugebėjo jį užimti. Nuo tada sostinė perkelta į Tripolį.
Grafystei priklausė teritorija į šiaurę nuo Jeruzalės karalystės: maždaug nuo Maraklėjos šiaurėje iki Beiruto pietuose. Vasaliniais ryšiais grafystei priklausė Krak de Ševaljė pilis. Iš rytų juosiantys Nusarijos kalnai sudarė svarbią gynybinę grandį. Tripolio grafystė nuolat kariavo su gretimomis musulmonų valstybėmis. Vadovybė nesudarė nuoseklios dinastinės linijos – nuolat vyko grumtynės ir intrigos dėl sosto, 1189–1287 m. grafystę valdė Antiochijos kunigaikščiai. XIII a. antroje pusėje grafystė buvo nuniokota karų ir bado, su kitais kryžininkų valstybių likučiais prisijungė prie mongolų žygio prieš mameliukus, bet patyrė pralaimėjimą. Mameliukai nugalėjo Antiochiją, tada 1271 m. apgulė Tripolį, bet Boemundui VI pavyko išsiderėti dėl paliaubų. Visgi, kryžininkams tebepalaikant Ilchanatą kovoje prieš mameliukus, šie 1289 m. vėl apsiautė Tripolį ir galutinai jį užėmė. Tai buvo viena paskutinių kryžininkų valdų Outremere.

Santvarka

Valdantįjį visuomenės sluoksnį sudarė kryžininkai ir jų palikuoniai (italų, normanų, prancūzų kilmės). Tačiau dauguma vietinių gyventojų buvo krikščionys sirai, graikai, armėnai, taip pat musulmonai arabai bei drūzai. Vyravo lotynų, senoji prancūzų, italų, taip pat buvo paplitusios graikų, arabų kalbos. Pradžioje Tripolio grafystė religiškai buvo pavaldi Jeruzalės lotynų patriarchui, bet Ponso valdymo laikais persimetė ant Antiochijos patriarcho.
Clemens Börsig

Clemens Börsig (*1948 liepos 27 Achern) – vokiečių finansų srities vadybininkas.
Börsig studijavo matematiką bei verslo vadybą (Manheimo universitetas).
1975 apgynė disertaciją tema „Die Implementierung von Operations Research in Organisationen“
Nuo 1999 dirba Deutsche Bank, nuo 2001 valdybos narys, atsakingas už finansus.
2002–2006 Chief Risk Officer.
Börsig yra garbės profesorius, dėsto Įmonių politikos ir strateginio vadovavimo institute (Institut für Unternehmenspolitik und strategische Führung, Ludwig-Maximilians-Universität München; yra Heidelberger Druckmaschinen AG stebėtojų tarybos narys.
Agnozija

Agnozija (gr. agnōsia – nežinojimas) – atpažinimo sutrikimas, atsirandantis dėl galvos smegenų žievės viršugalvio ir pakaušio sričių pažeidimo. Jutimai ir atmintis nepažeisti, tačiau jutimais surinkta informacija nesuvokiama kaip prasminga.
Būna įvairių formų. Ligonis nesugeba atpažinti matomų (optinė agnozija, arba psichinis aklumas), duodamų apčiupinėti žinomų daiktų (taktilinė agnozija), nors gali nusakyti atskiras jų ypatybes. Gali neatpažinti daiktų pagal garsus (akustinė agnozija, arba psichinis kurtumas). Kartais ligonis neatskiria savo kūno dalių, jaučia turįs daugiau nei dvi kojas ar rankas, nors supranta, kad jo pojūčiai beprasmiški.
Aukštutiniai Pirėnai

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, padalijus Gaskonės provinciją.

Geografija

Aukštutinių Pirėnų departamentas ribojasi su Atlanto Pirėnų, Žero, Aukštutinės Garonos, departamentais bei Ispanijos Hueskos (Aragonas) provincija.
Pietuose reljefą formuoja Pirėnų kalnai, kurių net 35 viršukalnės aukštesnės, kaip 3000 m (aukščiausia viršūnė – Pic du Vignemale – 3298 m). Su Ispanija jungia tunelis Aragnouet-Bielsa.
Visos upės – Garonos ir Aduro intakai: Žeras, Baisas, Savas, Žimonas, Midu, Duzas.

Klimatas

Klimatas kontrastingas ir nepastovus. Jį formuoja Pirėnų kalnai, jaučiama ir Atlanto įtaka. Vasaros karštos, ruduo – saulėtas. Vidutinė metinė temperatūra 12°C, žiemą – 6 °C, vasarą – 19 °C, tačiau žiemą būna ir 29 °C šalčiai.

Ekonomika

Pagrindinė ekonomikos šaka – žemės ūkis. Auginami kukurūzai, svogūnai, pupelės.
Pramonė orientuojasi į aviacijos ir geležinkelių techniką, elektroniką, tekstilę.

Turizmas

Daugiausiai turistų apsilanko Lurde religiniais tikslais. Tačiau Tarbe kasmet rugpjūčio mėnesį vyksta tango festivalis, o liepos menėsį – žirgų lenktynės. Nemažai turistų sutraukia ir laipiojimas uolomis bei alpinizmas, taip par Pirėnų nacionalinis parkas.

Politika

Departamentą Prancūzijos senate atstovauja Žozetė Diurjo ir Fransua Fortasenas, Atstovų rūmuose – 3 deputatai. Generalinę tarybą sudaro 34 nariai, kurių po pusę renkami kas trejus metus šešerių metų kadencijai.
Kiduliai

Aplinkinės gyvenvietės

JURBARKAS – 2 km
Pervazninkai – 4 km 
 Sudargas – 10 km
Gelgaudiškis – 13 km 
Bunikiai – 4 km 
 Slavikai – 12 km
Žygėnai – 7 km 
 ŠAKIAI – 24 km

Architektūra

XIX a. pirmos pusės – XX a. pradžios dvaro sodyboje išliko gyvenamųjų (rūmai, daržininko, račiaus namai, 2 kumetynai), gamybinių (alaus darykla, sūrinė, kalvė, plytų stiliaus grūdų sandėlis), ūkinių (kluonas javams, tvartai) pastatų.
Birjanis

Birjanis (biryani, biriani, briyani; urd. بریانی‎, hindi बिरयानी ) – tradicinis ryžių pagrindu gaminamas  Azijos šalių patiekalas, kilęs iš Indijos subkontinento. Tai vienas iš indiškos virtuvės patiekalų, mėgstamas visoje Indijoje, taip pat paplitęs Pakistane, Irane, Šri Lankoje, Tailande. Patiekalo pavadinimas kildinamas iš persų kalbos žodžio „berya“, reiškiančio „keptas“, kuomet viduramžių Indijos musulmonų bendruomenėse ši kalba buvo įprasta. Patiekalui paruošti reikia ilgagrūdžių ryžių basmati, mėsos (vištienos, ožkos, jautienos, krevečių, žuvies), daržovių arba kiaušinių.
Kaip ir kiti patiekalai, birjanis ruošiamas įvairiais būdais, priklausančiais tiek nuo kultūros, tiek nuo virtuvės šefo patirties. Dažniausiai tai užkeptų ryžių, sluoksniuotų su vištiena, aviena ar daržovėmis patiekalas. Patiekale naudojama daug indiškų prieskonių, o vištiena kepama savo sultyse. Paruoštas patiekalas panašus į plovą, bet birjanio sudėtyje yra daugiau padažų ir ilgiau troškinama su pagardais. Vietoj vištienos galima dėti ir avieną, ar avieną ir vištieną kartu. Vegetariškas birjanis gaminamas be mėsos, tik su daržovėmis ar jūrų gėrybėmis. Patiekalui pagardinti dedama įvairių prieskonių: gvazdikėlių, cinamono, lauro lapų, kalendros. Kartais naudojamas ir brangus prieskonis šafranas. Kai kuriose šalyse birjanis gardinamas ghi sviestu, riešutais, razinomis.

Birjanis ir plovas

Kulinarijos žinovai įžvelgia skirtumų tarp birjanio ir plovo, arba pulao. Jei birjanis yra pagrindinis patiekalas valgio metu, tai pulao paprastai yra antrinis papildymas prie didesnio maisto. Birjanis ruošiamas mėsą ir ryžius apverdant atskirai, o po to juos sudedant sluoksniais tolesniam troškinimui. Pulao yra vieno puodo patiekalas: mėsa ir ryžiai verdami kartu, kol skystis absorbuojamas. Tačiau žinomi pulao receptai, kur ryžiai ir mėsa verdami atskirai, vėliau sumaišomi prieš paruošiant gatavą patiekalą. Birjaniui būdinga daugiau ir aštresnių prieskonių.
Tomb Raider II

Siužetas

Anot legendos, Kinijos imperatorius suvienijo Kiniją dėka stebuklingo Siano durklo, kuris paversdavo jį į drakoną. Tibetiečiai priešinosi iš paskutiniųjų ir vienas vienuolis ištraukė šį durklą iš imperatoriaus-drakono krūtinės. Tibeto vienuoliai paslėpė durklą Didžiojoje kinų sienoje. Jo ieškoti leidžiasi anglų archeologė Lara Kroft, kuri turi pergudrauti ir Tibeto vienuolius, ir slaptą senovinę organizaciją Fiamma Nera, vadovaujamą Marco Bartoli ...
Jugoslavijos futbolo taurė

Jugoslavijos futbolo taurė – pagrindinis futbolo taurės turnyras Jugoslavijoje.
Nuo 1992 m. iki 2003 m. Jugoslavijos futbolo taure buvo vadinta Serbijos ir Juodkalnijos futbolo taurė.